En Rumanía, una Diocesi de Cumania existió dica 1523, y fue creyata quan os cumans d'a rechión se convirtioron a lo catolicismo en l'anyo 1227. Como sufragania de l'Arcebispato d'Esztergom, li permitió a lo rei Béla IV d'Hongría de prener o títol de "rei de Cumania" u Rex Cumaniae en 1228. Esta diocesi teneba a seu en Milcov, remató por incluir totz os catolicos d'a Tierra d'a Bârsa y de Muntenia de qualsiquier orichen etnico, y o termin cumán esdevinió a denominación d'os vlacos catolicos en oposición a los vlacos ortodoxos.